## מסמך האפיון

בחלק זה יתואר מסמך האפיון כפי שהוגש למורה בתחילת הפרוייקט (אין צורך לשכתב אותו בהתאם לסיום הפרוייקט אלא אם השתנה מהותית)  
מוגש למורה כקובץ נפרד , מומלץ לקראת אמצע, סוף נובמבר.

(יש להעתיק תוכן ולא לצרף את תוכן ההוראות שכאן)

תבנית מסמך האפיון:

שער:

מסמך אפיון פרוייקט במקצוע הגנת סייבר

מגיש : <שם מלא>

נושא הפרוייקט : <כותרת שמתארת את הפרוייקט>

הגדרת הפרוייקט (המוצר): יש לכתוב כותרת כללית – מה הפרוייקט \ המוצר מבצע, איזו פונקציונליות הוא מכיל, איזו בעיה הוא פותר, מהי אוכלוסיית היעד.

חקר מוצרים: לכתוב האם יש מוצרים כאלו בשוק? איזו פונקציונליות יש בהצעת הפרוייקט שאין במוצר הקיים ? במה עתיד הפרוייקט המוצע להית עדיף על מוצרים קיימים?

חקר פיתוחי: לכתוב מהם האתגרים שהתלמיד מעריך שיהיו במימוש הפרוייקט מבחינה של פיתוח? האם התלמיד צריך ללמוד נושא חדש שלא מוכר לי בכדי לממש את הפרוייקט?

סביבה : מהי שפת הפיתוח (חובה שהחלק העיקרי של הפרויקט יהיה ב פייתון אם כי ניתן לשלב שפות נוספות) באיזו מערכת הפעלה עתידים להפעיל את הפרוייקט כולל גרסה (Linux, Windows, Android), מהי הפלטפורמה (PC, cellular) ?

תיאור פונקציונלי\גרפי של הפרוייקט המוצע:

לכתוב ולתאר בעזרת גרפיקה ואיורים את החלקים השונים שירכיבו את הפרוייקט בפירוט האפשרי.

* בפרוייקט עתיד להיות ממשק משתמש גרפי, לתאר בצורה גרפית את הממשק, איזה חלונות \ לחצנים .. וכו'. יש לבצע הדמיה של המסכים השונים של היישום.
* אם בפרוייקט עתיד להשתלב בסיס נתונים,יש לציין באיזה ספריה מעוניינים להשתמש, מהו מבנה הנתונים הפנימי, מהם הנתונים הנשמרים?
* אם משתמשים בספריה ייחודית (לעיתים בשפה אחרת), לכתוב באיזו ספריה ואיזה פונקציונליות אני מבקש להפיק ממנה. במה היא עדיפה על ספריות אחרות שאני מכיר.
* חלוקה פונקציונלית – יש לצייר תרשים דיאגרמת בלוקים שמתאר את החלוקות הפנימיות ואת הקשרים ההדדיים בין הבלוקים. לתאר בפירוט האפשרי איזו אינפורמציה עוברת בין הבלוקים.
* אם בפרוייקט מעורבת מערכת תקשורת שעתידים לממש, להגדיר את הפרוטוקול של התקשורת, כל הודעות הבקשה, הודעות התגובה האפשריות מבחינה מילולית וגרפית. להגדיר מבנה הודעה, מה מוצפן ומה לא, האם יש רישא\סיפא להודעה.   
  אין חובה לפרט בשלב זה את פרטי הפרוטוקול באופן מפורט אלא רק מה שנחתן לתכנן בשלב זה (ולפחות מטרת הפרוטוקול וסוגי ההודעות ( ראה מסמך מפרט התוכנה )
* הגדרת הגבלות של הפרויקט (במה הוא לא יעסוק) או יכולות נוספות
* תרחישים עיקריים - לתאר בתרשים זרימה או בצורה אחרת את התרחיש או התרחישים העיקריים בפרויקט .

**מסמך האפיון לא אמור להיות מותאם במדוייק עם המוצר המוגמר, אם יש שינויים מהותיים בפרוייקט יש לעדכן את מסמך האפיון לאחר סים הפרוייקט.**